LH Bank ออกแคมเปญ “รักใครให้ฝากเงิน”
LH Bank ออกแคมเปญ “รักใครให้ฝากเงิน” ยิ่งฝากมาก ยิ่งคุ้มครองมาก ไม่ต้องจ่ายค่าเบี้ยประกัน
1 เม.ย. 2564

นายวุฒิชัย กมลสันติสุข ผู้ช่วยกรรมการผู้จัดการ Retail Product and Marketing ธนาคารแลนด์ แอนด์ เฮ้าส์ จำกัด (มหาชน) หรือ LH Bank เปิดเผยว่า ประเทศไทยมีอัตราการเกิดอุบัติเหตุทางถนนเพิ่มขึ้นอย่างต่อเนื่องโดยเฉพาะอย่างยิ่งช่วงเทศกาลวันหยุดยาว ในปี 2563 มีผู้เสียชีวิตจากอุบัติเหตุทางถนนมากกว่า 2 หมื่นราย เฉลี่ย 3 ราย / ชั่วโมง ซึ่งอุบัติเหตุที่เกิดขึ้นส่งผลกระทบกับคนในครอบครัว
LH Bank มีผลิตภัณฑ์บัญชีเงินฝากออมทรัพย์คุ้มครองชีวิตที่ตอบโจทย์และเป็นทางเลือกให้ลูกค้า ที่ต้องการสร้างหลักประกันให้กับคนข้างหลัง โดยจุดเด่นของผลิตภัณฑ์ คือ ยิ่งฝากมาก ยิ่งได้รับความคุ้มครองมาก กรณีเสียชีวิตจากอุบัติเหตุทั่วโลก 24 ชั่วโมง โดยไม่ต้องจ่ายค่าเบี้ยประกัน ไม่ต้องตรวจสุขภาพและคล่องตัวกับการฝากถอนได้ทุกเวลา ซึ่งลูกค้าสามารถเลือกฝากได้ 2 ประเภทคือ เงินฝากออมทรัพย์คุ้มครองชีวิต 1 รับความคุ้มครองชีวิตกรณีเกิดอุบัติเหตุ 25 เท่าของยอดเงินฝากคงเหลือ วงเงินคุ้มครองสูงสุด 5 ล้านบาท และเงินฝากออมทรัพย์คุ้มครองชีวิต 2 รับดอกเบี้ยสูง พร้อมความคุ้มครองชีวิตกรณีเกิดอุบัติเหตุ 3 เท่าของยอดเงินฝากคงเหลือ วงเงินคุ้มครองสูงสุด 15 ล้านบาท
เพื่อต้อนรับเทศกาลสงกรานต์ LH Bank ขอมอบสิทธิพิเศษให้ลูกค้าที่เปิดบัญชีเงินฝาก ออมทรัพย์คุ้มครองชีวิต ตั้งแต่วันที่ 1 เม.ย. - 31 พ.ค. 64 พร้อมใช้บริการแอปพลิเคชัน LH Bank M Choice รับสิทธิประโยชน์เพิ่ม 2 ต่อ ดังนี้ต่อที่ 1 รับบัตรกำนัลเซ็นทรัล มูลค่า 100 บาท เมื่อเปิดบัญชีออมทรัพย์คุ้มครองชีวิตตั้งแต่ 100,000 บาทขึ้นไป และคงเงินฝากถึงวันที่ 30 มิถุนายน 2564ต่อที่ 2 รับเพิ่ม ประกันโควิด 19 + ประกันแพ้วัคซีน พร้อมรับความคุ้มครองสูงสุด 100,000 บาท เมื่อเปิดบัญชี ตั้งแต่ 200,000 บาท ขึ้นไป
ลูกค้าที่สนใจสามารถศึกษารายละเอียดที่ www.lhbank.co.th สอบถามรายละเอียดเพิ่มเติมได้ที่ LH Bank ทุกสาขาทั่วประเทศ หรือ โทร.1327